โสมชบาจ๊ะจ๋า 27/06/62
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดการประชุมคณะกรรมการระหว่างประเทศ คณะกรรมาธิการโลก ด้านจริยธรรม อาทิ ชีวจริยธรรม จริยธรรมวิทยาศาสตร์และเทคโนโลยี จริยธรรมทางกฎหมายและสังคม ที่พูลแมน คิง เพาเวอร์วันที่ 5 ก.ค. เวลา 09.00 น.,สภามหาวิทยาลัยธรรมศาสตร์ มีมติอนุมัติปริญญาดุษฎีบัณฑิตกิตติมศักดิ์ แก่นักวิชาการและผู้บริหารระดับสูง ประจำปี 2562 อาทิ สาขาธุรกิจ แก่ ชาติชาย พยุหนาวีชัย และสาขาวิชาการบริหารเทคโนโลยี แก่ ชาญศิลป์ ตรีนุชกร,ถูกหมอว้ากหลายครั้ง ฉัททันต์ กุญชร ณ อยุธยา บิ๊ก ททท. จึงตั้งใจลดน้ำหนักจนหุ่นสะโอด ซึ่ง คุณแชท– ฉัททันต์ บอกว่าไม่มีสูตรตายตัว แค่กินน้อยลงครึ่งปี น้ำหนักก็หายไปเกือบสิบกิโล––หายไปพร้อมตำแหน่งกูรูร้านดัง ที่สรรหากินสุดๆ,วพน.7 ยังคบกันแน่น พอ ฐนนท์สรณ์ เลิศฤทธิ์ศิริกุล ประธานรุ่น จัดทริปฮอกไกโด 3 คืน จึงมีเพื่อนๆและครอบครัวเฮไปเกือบหกสิบคน จนประธานที่ปรึกษา เจ้าสัว ชูชาติ เพ็ชรอำไพ กุมขมับ เพราะเงินมี (และเยอะ) แต่ไม่รู้จะหาซิงเกิล มอลท์ Hibiki กับ Yamazaki ได้พอกลั้วลิ้น ตามที่ สุรพล นิติไกรพจน์ เรียกร้องไหม,ประวรา เอครพานิช นายกสมาคมรักแม่และสภากาชาดไทย จัดประกวดเรียงความ เล่าเรื่องแม่ เพื่อคัดไปทำหนังสั้นเสริมสร้างกตัญญู พร้อมจัดสัมมนา Love Mom Story Workshop โดย โค้ชอู๋–วีรยุทธ ล้อทองพานิชย์ 30 มิ.ย.ในงานสหกรุ๊ปแฟร์ ไบเทค บางนา––ลงทะเบียน 10.00 น.,แต่งตัวเปรี้ยวไปใช้ชีวิตในศูนย์การค้าข้างบ้านทุกวัน จนรู้จักตั้งแต่ รปภ.ถึงผู้จัดการห้าง ปัทมา กลิ่นทอง หามุกใหม่เรียกสายตา โดยแปะและเปลี่ยนลายสักสติกเกอร์ทุกวัน เพื่อให้มีคนมากิ๊วก๊าวคุย,คุณนายเศรษฐี ชุมศรี อาร์โนลดส์ เบื่อนั่งกินเดินช็อป จึงเอาฝีมือแม่ศรีเรือนมาเปิดร้านอาหารที่สุขุมวิท 26 เก็บเบี้ยเล็กหอยน้อยไประหว่างรอคนมาซื้อบ้านที่เลคโคโม ซึ่งบอกขาย 7 ล้านยูโร.,โสมชบา
สภามหาวิทยาลัยธรรมศาสตร์ มีมติอนุมัติปริญญาดุษฎีบัณฑิตกิตติมศักดิ์ แก่นักวิชาการและผู้บริหารระดับสูง ประจำปี 2562 อาทิ สาขาธุรกิจ
มหาวิทยาลัยธรรมศาสตร์,นักวิชาการ,ผู้บริหารระดับสูง,ชาติชาย พยุหนาวีชัย,ชาญศิลป์ ตรีนุชกร,โสมชบาจ๊ะจ๋า,โสมชบา